สวัสดีค่ะ คุณ สอบถามอาการปวดท้องบริเวณด้านขวาล่าง ส่วนมากจะมากับอาการท้องอืด ร่วมด้วย มีอมีาการท้องผูก ต้องกินดีท็อกซ์ช่วย แต่อุจาระที่ออกมาไม่มีเลือดปน น้ำหนักไม่ลด กินอาหารหรือรับประทานได้ปกติ อาการแบบนี้เป็นมาประมาณ 10 เดือนแล้ว และที่ผ่านมาได้ไปพบแพทย์ ให้อัลตราซาวด์ช่องท้อง ไม่พบว่าเป็นอะไร แต่อาการดังกล่าวรบกวนการใช้ชีวิตประจำวันเป็นอย่างมาก อาการหลัก ๆ คือ หากนั่งนาน ๆ เช่นขับรถไปต่างจังหวัด หรือนั่งเครื่องบินไปต่างประเทศ หรือนั่งทำงานเป็นระยะเวลาหลายชั่วโมง จะเหมือนลำไส้ถูกกดทับจะมีอาการปวดขึ้นมาทันที หากได้นอนพักผ่อน คือนอนราบยาว หรือมีกิจกรรมเช่นเดิน ออกกำลังกาย อาการปวดก็จะลดลง ไม่ทราบว่าอาการดังกล่าว มีแนวโน้มเป็นโรคอะไร และควรปฏิบัติตัวอย่างไรดีค่ะ
สวัสดีค่ะ อาการปวดท้องบริเวณขวาล่าง อาจจะเกิดจาก-ลำไส้อักเสบ ทำให้ปวดท้องบิด ถ่ายเหลว-ลำไส้แปรปรวน อาจมีการขับถ่ายเปลี่ยนแปลง อาจเป็นท้องเสียเด่น หรือท้องผูกเด่นก็ได้-ไส้ติ่งอักเสบ มักเป็นเฉียบพลัน มีไข้ คลื่นไส้ อาเจียน-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง หากกดทับแล้วเป็นมากขึ้น อาจจะนึกถึงโรคในกลุ่มกล้ามเนื้อ-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดเนื่องจากมีความเป็นไปได้ในหลายระบบ แต่ถ้าท้องอืด ท้องผูกร่วมด้วย อาจจะเกี่ยวกับเรื่องของทางเดินอาหารมากที่สุดการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวดท้องได้เบื้องต้นหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด การขับถ่ายเปลี่ยนแปลง ร่วมด้วย ควรไปพบแพทย์